**\_\_\_\_\_\_\_\_\_\_\_\_\_\_\_ - son SHARTNOMA**

**Texnik topshiriqlarni axborot va kiberxavfsizlik talablariga muvofiqligi bo‘yicha ekspertizadan o‘tkazish to‘g‘risida**

Toshkent sh. 2024 y. “\_\_\_\_\_” \_\_\_\_\_\_\_\_\_\_\_

Keyinchalik “Ijrochi” deb ataladigan **“Kiberxavfsizlik markazi” DUK** nomidan Ustav asosida ish ko‘ruvchi direktor **Mirzayev Olimjon Nomazovich** bir tomondan, keyinchalik “Buyurtmachi” deb ataladigan **“Eurosport” MCHJ** nomidan Ustav asosida ish ko‘ruvchi Murodjon Sodiqjonovich ikkinchi tomondan, birgalikda “Tomonlar” deb ataladigan, quyidagilar to‘g‘risida ushbu shartnomani (keyinchalik – Shartnoma) tuzishdi.

**1. SHARTNOMA PREDMETI**

1.1. Ijrochi **"buyrak va (yoki) jigarning bir qismi, shuningdek gematopoetik suyak iligi transplantatsiyasi bilan og‘rigan bemorlarning reestri, sarf materiallari monitoringi" axborot tizimini yaratish uchun** texnik topshiriqloyihasini axborot va kiberxavfsizlik talablariga muvofiqligi bo‘yicha ekspertizadan o‘tkazish xizmatini ko‘rsatadi (keyinchalik – ekspertiza):

Buyurtmachi ko‘rsatilgan xizmatlarni qabul qiladi va to‘lovni amalga oshiradi.

1.2. Ekspertiza predmeti:

a) O‘zbekiston Respublikasining normativ-huquqiy hujjatlari va texnik jihatdan tartibga solish sohasidagi normativ hujjatlariga hamda xalqaro standartlarga muvofiqligi;

b) loyihalarda xalqaro talablarga javob beradigan zamonaviy vositalarning qo‘llanishi;

d) axborot va kiberxavfsizlikning ta’minlanganligi;

e) axborot texnologiyalarining to‘g‘ri tanlanganligi.

1.3. Texnik topshiriqning O‘zbekiston Respublikasi normativ-huquqiy hujjatlari va texnik jihatdan tartibga solish sohasidagi normativ hujjatlariga muvofiqligi darajasini belgilaydigan xat/xulosaning elektron pochta orqali yoki Davlat feldyegerlik xizmatining kanallari vositasida (qog‘oz shaklida) Buyurtmachiga taqdim qilinishi ekspertiza natijasi bo‘lib hisoblanadi.

1.4. Ijrochi ekspertizani o‘tkazish reglamenti talablariga muvofiq holda ishlarning sifatli bajarilishini kafolatlaydi.

1.5. Shartnomada hisobga olinmagan qo‘shimcha ish hajmlari paydo bo‘lgan taqdirda, Tomonlar o‘rtasida Shartnomaga tegishli qo‘shimcha bitim tuziladi.

1.6. Ekspertiza natijalari bo‘yicha Hisobot (xulosa)ning Buyurtmachiga yuborilgan (yetkazib berilgan) sanasida ekspertiza yakunlangan deb hisoblanadi.

1.7. Ekspertiza Ijrochining ko‘rsatilgan joylashgan joyi bo‘yicha amalga oshiriladi. Agar Ijrochining mutaxassislariga Toshkent shahri ichida joylashgan boshqa obyektlarga chiqish zarurati tug‘ilsa, Ijrochi xarajatlarni o‘zi qoplaydi.

1.8. Shartnomani bajarish bilan bog‘liq va Buyurtmachining xarajatlari sifatida Tomonlar bilan kelishilmagan barcha xarajatlarni Ijrochi o‘z mablag‘lari hisobidan qoplaydi.

**2. XIZMATLAR NARXI VA TO‘LOV TARTIBI**

2.1. Shartnomaning narxi QQSni hisobga olgan holda, kishi/soat uchun **197 690 (bir yuz to‘qson yetti ming olti yuz to‘qson)** **so‘m** hisobidan kelib chiqib belgilanadi.

Ekspertiza bo‘yicha mehnat sarfining dastlabki hajmi **40 (qirq) kishi/soatni** tashkil etadi, shunga asosan Shartnomaning narxi QQSni hisobga olgan holda **7 907 600 (yetti million toʻqqiz yuz yetti ming olti yuz) so‘mni** tashkil etadi.

Agar obyektiv sabablarga ko‘ra biror tadbirni bajarishga ko‘proq yoki kamroq vaqt sarflanadigan bo‘lsa yoki ishlar ro‘yxati yoki tarkibini o‘zgartirish zarurati tug‘ilsa, Tomonlarning o‘zaro kelishuviga ko‘ra, qonunchilikda belgilangan tartibda Shartnomaga o‘zgartirish   
va qo‘shimchalar kiritiladi.

2.2. Hisob-kitoblar Ijrochining bankdagi hisob raqamiga to‘lov topshiriqnomalari asosida pul mablag‘larini o‘tkazish orqali amalga oshiriladi.

2.3. Shartnoma imzolangan kundan boshlab **10 (o‘n) bank kuni** ichida Buyurtmachi Ijrochining hisob raqamiga Shartnoma summasining **100 (yuz) foizi** miqdorida oldindan to‘lov o‘tkazadi, bu **7 907 600 (yetti million toʻqqiz yuz yetti ming olti yuz) so‘mni** tashkil etadi.‬‬‬‬‬‬‬‬‬‬‬‬‬‬‬‬‬‬

2.4. Ish yakuni natijalari bo‘yicha Ijrochi ko‘rsatilgan xizmatlar bo‘yicha bajarilgan ishlar dalolatnomasi (bundan keyin – Dalolatnoma) bilan birga texnik topshiriq bo‘yicha taklif va e’tirozlar mavjudligi/yo‘qligi to‘g‘risida xatni/xulosani Buyurtmachiga taqdim etadi.

2.5. Buyurtmachi agar e’tirozlari mavjud bo‘lmasa Ijrochi tomonidan taqdim etilgan Dalolatnomani imzolaydi. Dalolatnoma imzolangan taqdirda, Ijrochi Dalolatnoma imzolangandan keyin **5 (besh) bank kuni** ichida Buyurtmachiga belgilangan shakldagi hisob-fakturani taqdim etishi lozim.

**3. BUYURTMACHINING MAJBURIYATLARI VA JAVOBGARLIKLARI**

3.1. Buyurtmachi bajarilgan ishlarni to‘liq hajmda va Shartnomaga muvofiq Ijrochidan qabul qilish va ushbu Shartnomaning 2-bo‘limi talablariga muvofiq to‘lov qilish majburiyatini oladi.

3.2. Buyurtmachi ekspertiza o‘tkazish uchun dastlabki ma‘lumot sifatida Ijrochiga beriladigan ma’lumotlarning to‘g‘riligi uchun javobgardir.

**4. IJROCHINING MAJBURIYATLARI VA JAVOBGARLIKLARI**

4.1. Ijrochi ekspertiza ishlarini Shartnoma tuzilgan vaqtdagi obyektning holati to‘g‘risidagi dastlabki ma’lumotlarga muvofiq amalga oshirishni, ekspert xulosasini tasdiqlashni va Buyurtmachiga taqdim etish majburiyatini oladi.

4.2. Ijrochi xizmatlarning sifatli ko‘rsatilishi uchun javobgardir.

**5. EKSPERTIZA O‘TKAZISH TARTIBI**

5.1. Shartnoma bo‘yicha xizmatlar to‘g‘ridan-to‘g‘ri Ijrochining ish joyida amalga oshiriladi. Buyurtmachi Ijrochiga texnik topshiriqning skanerlangan versiyasini taqdim etadi. Zarurat tug‘ilsa, Ijrochi Buyurtmachining Toshkent shahridagi obyektlariga tashrif buyurishi mumkin.

5.2. Ijrochi Shartnomaning 2.3-bandida belgilangan tartibda va miqdorda hisob raqamiga pul mablag‘lari tushgan kundan boshlab **3 (uch) ish kuni** ichida hamda texnik topshiriqning skanerlangan versiyasi Ijrochida mavjud bo‘lgan taqdirdagina xizmatni ko‘rsatishga kirishadi.

5.3. Xizmatni ko‘rsatish Ijrochining hisob raqamiga pul mablag‘lari kelib tushgan paytdan boshlab **30 (o‘ttiz) ish kuni** ichida amalga oshiriladi va Buyurtmachi ekspertiza natijalari taqdim etilgandan keyin texnik topshiriq bo‘yicha aniqlangan kamchiliklarni **30 (o‘ttiz) ish kuni** ichida bartaraf etishi lozim.

5.4. Tomonlar elektron hisobga olishni qo‘llash va elektron pochta orqali bir-biriga rasmiy hujjatlarni yuborish huquqiga ega. Shartnomada ko‘rsatilgan elektron pochta manzillari Tomonlarning rasmiy va amaldagi elektron pochta manzilidir.

Buyurtmachining elektron pochta manzili – **info@eurosoft.uz**

Ijrochining elektron pochta manzili – **info@csec.uz**.

5.5. Tomonlar har kuni elektron pochtalarini tekshirishni va bir-birlaridan kelib tushgan so‘rov va ma’lumotlarga o‘z vaqtida javob berishni o‘z zimmalariga oladilar.

5.6. Ijrochining yoki uni vakillarining (mutaxassislar) talabiga binoan Buyurtmachi zarur hujjatlarni qog‘oz shaklda taqdim etadi.

5.7. Taqdim etiladigan taklif va e’tirozlarning (mavjud bo‘lgan taqdirda) so‘nggi sahifasida ekspert guruhi har bir a’zosining imzo (viza) qo‘yishi orqali ekspertiza natijalari xulosa shaklida rasmiylashtiriladi. Ijrochi ekspertiza xulosasini Ijrochining korxonasida o‘rnatilgan hujjatlar bilan ishlash tartibiga muvofiq o‘z arxivida saqlaydi.

5.8. Ekspertiza xulosasi Ijrochining rasmiy xati orqali Buyurtmachiga yuboriladi.

5.9. Ekspertiza xulosasi Buyurtmachining mulki hisoblanadi. Ekspert guruh a’zolari va xulosa natijalarining barcha oluvchilari uning mazmuni maxfiyligini ta’minlashi kerak, O‘zbekiston Respublikasi qonunlarida bevosita nazarda tutilgan holatlar bundan mustasno.

5.10. Ishlarni qabul qilish Buyurtmachi tomonidan Ijrochining ishlarni topshirishga tayyorligi to‘g‘risidagi xabari olinganidan keyin **2 (ikki) ish kuni** ichida amalga oshiriladi.

5.11. Buyurtmachi tomonidan ishlarni qabul qilish Tomonlar o‘rtasida imzolanadigan dalolatnoma bilan rasmiylashtiriladi.

**6. TARAFLARNING JAVOBGARLIGI**

6.1. Tomonlar, majburiyatlarni buzganlik uchun O‘zbekiston Respublikasining amaldagi qonunchiligi va Shartnomaga muvofiq javobgar bo‘ladilar.

6.2. Xizmat ko‘rsatish muddatlarini buzganligi uchun Buyurtmachi Ijrochidan har bir kechiktirilgan kun uchun o‘z vaqtida ko‘rsatilmagan xizmat narxining 0,5 foiz miqdorida, biroq ushbu narxning 50 foizidan ko‘p bo‘lmagan miqdorda penya to‘lashni talab qilishga haqlidir.

6.3. Xizmat uchun to‘lov muddatlarini buzganligi uchun Ijrochi Buyurtmachidan muddati o‘tkazib yuborilgan har bir kun uchun muddati o‘tgan to‘lov summasining 0,4 foiz miqdorida, biroq muddati o‘tgan to‘lov summasining 50 foizidan ko‘p bo‘lmagan miqdorda penya to‘lashni talab qilishga haqlidir.

6.4. Shartnomada ko‘zda tutilmagan boshqa barcha javobgarlik turlari O‘zbekiston Respublikasining amaldagi qonunchiligiga muvofiq belgilanadi.

**7. SHARTNOMANI BEKOR QILISH**

7.1. Shartnomani muddatidan oldin bekor qilish O‘zbekiston Respublikasining amaldagi qonunchiligiga muvofiq tomonlarning kelishuvi yoki bir tomonlama tartibda Shartnoma shartlarining Ijrochi tomonidan buzilishi natijasida ish sifati pasaygan holatda bo‘lishi mumkin.

7.2. Shartnoma Buyurtmachi tomonidan muddatidan oldin bekor qilinsa, Buyurtmachi tomonidan Shartnoma bo‘yicha qabul qilingan ishlarning bajarilgan ishlar (ko‘rsatilgan xizmatlar) hajmiga mos qiymati to‘lanadi.

7.3. Shartnomaning bekor qilingan sanasi deb, Ijrochining Shartnoma bekor qilinganligi to‘g‘risidagi xabarni olgan sanasi hisoblanadi.

7.4. Buyurtmachi tomonidan ushbu shartnomaning 2.3 va/yoki 5.2-bandlarida ko’rsatilgan majburiyatlarni bajarilmaganda Ijrochi 10 ish kuni muddatda Buyurtmachini bu haqda ogohlantirib shartnomani bir tomonlama bekor qilishga haqli. Bunday holatda Buyurtmachi tomonidan amalga oshirilgan oldindan to’lov summasi Buyurtmachi talabiga ko’ra qaytariladi.

**8. FORS MAJOR**

8.1. Agar majburiyatlarni bajarmaslik yengib bo‘lmas kuch harakatlari ya’ni zilzilalar, ish tashlashlar, janglar yoki tomonlarga bog‘liq bo‘lmagan boshqa holatlar (fors-major) oqibatida yuzaga kelgan bo‘lsa, Tomonlar Shartnoma bo‘yicha majburiyatlarni to‘liq yoki qisman bajarmaganlik uchun javobgarlikdan ozod qilinadi.

8.2. Har qanday bunday holatlardan biri Shartnomada belgilangan muddatlarda majburiyatlarning bajarilmasligiga bevosita olib kelgan bo‘lsa, unda ushbu muddatlar tegishli holatlar davomiyligiga mutanosib ravishda uzaytiriladi.

8.3. Agar ushbu holatlar **60 (oltmish) kalendar kunidan** ko‘proq davom etsa, unda Tomonlarning har biri Shartnomani bajarish imkoniyati yo‘qligi munosabati bilan uni bekor qilish tashabbusi bilan chiqishga haqli. Tomonlar Shartnomani ko‘rsatilgan asoslarga ko‘ra bekor qilish to‘g‘risida qaror qabul qilgan taqdirda, Tomonlarning hech biri bundan kelib chiqishi mumkin bo‘lgan yo‘qotishlarini qoplash huquqiga ega bo‘lmaydi.

8.4. Shartnoma bo‘yicha o‘z majburiyatlarini bajara olmaydigan Tomon o‘z vaqtida, lekin yengib bo‘lmas holatlar yuzaga kelganidan keyin **10 (o‘n) kalendar kunidan** kechiktirmay, vakolatli organlar tomonidan berilgan asoslovchi hujjatlarni taqdim etgan holda boshqa Tomonni yozma ravishda xabardor qilishi kerak.

8.5. Fors-major holatlari yuzaga kelganligi to‘g‘risida xabardor qilmaslik yoki o‘z vaqtida xabar bermaslik Tomonni majburiyatni bajarmaslik uchun javobgarlikdan ozod qilish uchun asos sifatida yuqorida ko‘rsatilgan holatlardan birini vaj qilib ko‘rsatish huquqidan mahrum qiladi.

**9. MAXFIYLIK**

9.1. Tomonlar, maxfiy ma’lumotlarni oshkor qilmaslik va ulardan Shartnoma bo‘yicha majburiyatlarni bajarishdan boshqa maqsadlarda foydalanmaslik majburiyatini oladilar.

Tomonlardan har qaysi biri maxfiy ma’lumotlarlarni oluvchi va topshiruvchi tomon sifatida ishtirok etishi mumkin.

9.2. Shartnomaning barcha shartlari uchinchi shaxslar uchun maxfiy ma’lumotlar hisoblanib, tomonlarning o‘zaro roziligisiz oshkor etilishi mumkin emas.

Tomonlar, shuningdek, Shartnomani bajarish paytida bir-birlari haqida o‘zlariga ma’lum bo‘lgan har qanday axborot va ma’lumotlarni oshkor qilmaslik va boshqalarga bermaslik (foydalanishga imkoniyat yaratmaslik) majburiyatini oladilar.

9.3. Maxfiy ma’lumotlarni qabul qiluvchi Tomon uzatuvchi Tomondan olingan maxfiy ma’lumotlarni saqlash majburiyatini olmaydi va ma’lumotlar konfidensial hioblanmaydi, agar:

– ma’lumotlarning oshkor qilish sanasida, qabul qiluvchi tomonning aybisiz jamoatchilik ushbu ma’lumotlardan xabar topgan bo‘lsa;

– maxfiy ma’lumotlar Tomonlar qonunchiligiga binoan yoki sudlarning yoxud boshqa vakolatli davlat organlarining qaroriga binoan oshkor etilishi lozim bo‘lsa (sharti shuki, agar ushbu ma’lumotni uzatilishidan oldin qabul qiluvchi tomon uzatuvchi tomonni yozma ravishda xabardor qilish bo‘yicha barcha sa’y-harakatlarini amalga oshirsa);

– ma’lumotlar, ularni oshkor qilish paytida, ularni tarqatish huquqiga ega bo‘lgan uchinchi shaxsdan olingan bo‘lsa.

9.4. Maxfiy ma’lumotlar vakolatli davlat organlariga ularning so‘roviga binoan, boshqa Tomonni bu haqda darhol xabardor qilish sharti bilan taqdim etilishi mumkin, bu uni oshkor qilish uchun javobgarlikni keltirib chiqarmaydi.

9.5. Qabul qiluvchi tomonga topshirilgan maxfiy ma’lumotlarni o‘z ichiga olgan barcha hujjatlar (axborotni tashuvchi turidan qat’iy nazar), shu jumladan nusxalari, ulardan foydalanish tugagandan so‘ng yoki uzatuvchi Tomonning tegishli so‘roviga binoan darhol (besh kundan kechiktirmasdan) uzatuvchi tomonga qaytarilishi kerak.

9.6. Tomonlar tomonidan maxfiy ma’lumotlarning himoya qilinishi, ularning maxfiyligi yo‘qolguniga qadar amalga oshiriladi.

**10. NIZOLARNI KO‘RIB CHIQISH**

10.1. Shartnomadan kelib chiqadigan nizolarni sudgacha hal qilish bo‘yicha talabnoma yuborish tartibi Tomonlar uchun majburiydir.

10.2. Talabnomalar tomonlar tarafidan qog‘oz shaklida yoki buyurtma pochta jo‘natmasi bilan Tomonlar joylashgan joyi bo‘yicha taqdim etilgani to‘g‘risida xabardor qilish orqali yuboriladi.

10.3. Talabnomani ko‘rib chiqish muddati, u olingan kundan boshlab **15 (o‘n besh) kalendar kuni** hisoblanadi.

10.4. Tomonlar zudlik bilan to‘lanishi lozim bo‘lgan hal etilmagan barcha da’volar bo‘yicha bir-birlarini yozma ravishda darhol xabardor qilishlari shart.

10.5. Tomonlarning Shartnoma bo‘yicha o‘z majburiyatlarini bajarmasligi munosabati bilan yuzaga keladigan hal qilinmagan nizolar O‘zbekiston Respublikasi qonunchiligiga muvofiq sud tartibida hal qilinadi.

**11. TOMONLARNING KORRUPSIYAGA QARSHI QO‘SHIMCHA SHARTLARI**

11.1. Tomonlar Shartnoma tuzishda, Shartnomaning amal qilish muddatida va ushbu muddat tugaganidan so‘ng, Shartnoma bilan bog‘liq korrupsiyaviy harakatlarni sodir qilmaslikka kelishib oladilar.

11.2. Tomonlar Shartnomadagi korrupsiyaga qarshi qo‘shimcha shartlarda belgilangan korrupsiyaning oldini olish choralarini tan oladi va ularga rioya etilishi bo‘yicha hamkorlikni ta‘minlaydilar.

11.3. Har bir tomon Shartnoma tuzilgan paytda bevosita o‘zi yoki uning ijroiya organlari, mansabdor shaxslari va xodimlari tomonidan shartnoma bilan bog‘liq munosabatlar yuzasidan qonunga xilof ravishda pul, moddiy qiymatliklar berilmaganligini, Shartnoma tuzilishi evaziga norasmiy pul yoki boshqa moddiy qiymatliklar olinishiga yo‘l qo‘yilmaganligini, taklif etilmaganligini, ularni berishga va‘da qilinmaganligini, shuningdek moddiy yoki har qanday turdagi imtiyoz, ustunliklar olinmaganligini (kelajakda bu turdagi harakatlarni amalga oshirishi mumkinligi haqida taassurot qoldirilmaganligini) kafolatlaydi.

Tomonlar, ular tomonidan Shartnoma doirasida jalb qilingan shaxslarning (yordamchi pudratchi tashkilotlar, agentlar va tomonlar nazorati ostidagi boshqa shaxslarning) yuqoridagi harakatlarni sodir etmasligi yuzasidan oqilona choralar ko‘radi.

11.4. Tomonlar davlat xizmatchilari, siyosiy partiyalar, shuningdek o‘zining ijroiya organlari, mansabdor shaxslari va xodimlari tomonidan har qanday vaqt va shaklda quyidagi harakatlarni bevosita yoki bilvosita (shu jumladan, uchinchi shaxslar orqali) sodir etilishiga yo‘l qo‘ymaydi:

a) nazorat qiluvchi organlardan litsenziya va ruxsatnomalar olish, soliq solish, bojxona rasmiylashtiruvini amalga oshirish, sudda ish ko‘rilishi, qonunchilik jarayoni va boshqa sohalarda qonunga xilof ravishda tijorat yoki boshqa tusdagi ustunlikka ega bo‘lish yoki saqlab qolish maqsadida yuqoridagi shaxslar foydasiga yoki ular tomonidan moddiy yoki nomoddiy naf olishning taklif etilishi, va‘da qilinishi, berilishiga;

b) qonunga xilof ravishda olingan daromadlarning legallashtirilishiga, shuningdek, agar mulk jinoiy faoliyatdan olingan daromad ekanligi taraflarga ma‘lum bo‘lsa, uni o‘tkazish, mulkka aylantirish yohud almashtirish yo‘li bilan uning kelib chiqishiga qonuniy tus berish, bunday pul mablag‘lari yoki boshqa mol-mulkning asl xususiyatini, manbaini, turgan joyini, tasarruf etish, ko‘chirish usulini, pul mablag‘lariga yoki boshqa mol-mulkka bo‘lgan haqiqiy egalik huquqlarini yoki uning kimga qarashliligini yashirishga;

v) korrupsiyaga oid huquqbuzarlik sodir qilish uchun ta‘magirlik qilish, undash, tazyiq o‘tkazish yoki tahdid qilish. Ushbu holat bo‘yicha bir tomon ikkinchi tomonni hamda vakolatli davlat organlarini darhol xabardor qilishi shart.

11.5. Tomonlar tovarlar, xizmat va ishlarni realizatsiya qilish va o‘tkazishda, bitimlar tuzish bo‘yicha muzokaralar olib borishda, litsenziya, ruxsatnomalar va boshqa ruxsat etish xususiyatiga ega bo‘lgan hujjatlarni olishda yoki ularning manfaatlarini ko‘zlab boshqa harakatlarni amalga oshiruvchi taraflarning nazorati ostida bo‘lgan va ular nomidan harakat qiladigan shaxslarga (shu jumladan, yordamchi pudratchilar, agentlar, savdo vakillari, distribyuterlar, huquqshunoslar, hisobchilar, ularning nomidan harakat qiluvchi boshqa vakillarga) nisbatan quyidagi harakatlarni amalga oshirishi shart:

– korrupsiyaviy harakatlarga yo‘l qo‘yib bulmasligi va korrupsiyaviy harakatlarga nisbatan murosasiz munosabatda bo‘lishi shartligi haqida ko‘rsatmalar va tushuntirishlar berish;

– ulardan korrupsiyaviy harakatlarni amalga oshirish uchun vositachi sifatida foydalanmaslik;

– ularni faqat tomonning oddiy kundalik faoliyati jarayonidagi ishlab chiqarish zarurati doirasidan kelib chiqib ishga jalb qilish;

– ularga qonunchilik doirasida amalga oshirgan xizmatlari uchun belgilangan haq miqdoridan asossiz ravishda ortiqcha to‘lovlarni amalga oshirmaslik.

11.6. Tomonlar ularning nazorati ostida bo‘lgan va ular nomidan harakat qiladigan shaxslar tomonidan korrupsiyaga qarshi qo‘shimcha shartlarda belgilangan majburiyatlar buzilganligi holatlari haqida xabar berilganligi uchun ularga tazyiq o‘tkazilmasligini kafolatlaydilar.

11.7. Agar bir tomonga boshqa tomonning korrupsiyaga qarshi qo‘shimcha shartlarning 11.4 va 11.5-bandlarida belgilangan majburiyatlarni buzilishiga yo‘l qo‘yganligi ma‘lum bo‘lib qolsa, ikkinchi tomonni bu haqda zudlik bilan xabardor qilishi va ushbu tomondan oqilona muddat ichida tegishli choralar ko‘rilishini va amalga oshirilgan ishlar yuzasidan unga xabardor qilishini talab qilishi shart.

Tomonning talabi bo‘yicha ikkinchi tomon tarafidan qoidabuzarliklarni bartaraf qilish bo‘yicha oqilona muddat ichida tegishli choralar ko‘rilmagan yoki ko‘rib chiqish natijalari haqida xabardor qilmagan taqdirda, ushbu tomon Shartnomani bir taraflama to‘xtatib turishga, bekor qilishga hamda zararni to‘liq qoplab berishni talab qilishga haqli.

**12. BOSHQA SHARTLAR**

12.1. Ushbu Shartnomaga kiritilgan har qanday o‘zgartirish va qo‘shimchalar, agar ular yozma ravishda rasmiylashtirilib, har ikki tomondan imzolangan bo‘lsa, qonuniy kuchga ega va Shartnomaning ajralmas qismi bo‘lib hisoblanadi.

12.2. Shartnomaning barcha ilovalari uning ajralmas qismidir.

12.3. Tomonlardan birining yuridik manzili, rekvizitlari o‘zgarganda Tomonlar **3 (uch) kalendar kun** ichida tegishli o‘zgarishlar to‘g‘risida bir-birlarini yozma ravishda xabardor qilish majburiyatini oladilar.

12.4. Hujjatlarni taqdim etishda ularni qabul qilish vaqti quyidagicha belgilanadi:

– hujjatlar pochta aloqasi tashkiloti orqali yuborilganda – qabul qilinganligi to‘g‘risidagi pochta xabarnomasiga muvofiq qabul qilingan sana;

– bevosita topshirilganda – vakolatli vakilning hujjatlarni qabul qilib olgani to‘g‘risidagi tilxatining sanasi.

12.5. Shartnoma ikki nusxada, har bir tomon uchun bittadan o‘zbek tilida tuzildi.

12.6. Shartnomada ko‘zda tutilganidan tashqari barcha masalalar O‘zbekiston Respublikasi qonunchiligiga muvofiq hal etiladi.

**13. SHARTNOMANING AMAL QILISH MUDDATI**

13.1. Shartnoma Tomonlar tarafidan imzolangandan so‘ng kuchga kiradi va Tomonlar o‘rtasida barcha ishlar hamda o‘zaro hisoblashishlar yakunlangunga qadar amal qiladi.

**14. TOMONLARNING REKVIZITLARI VA IMZOLARI**

|  |  |
| --- | --- |
| **“BUYURTMACHI”** | **“IJROCHI”** |
|  |  |
| |  | | --- | |  | |  | | Toshkent shahri, Chilonzor tumani, Qatortol ko'chasi, 60B uy,  INN **305976474**,  OKED **62010**  NDS: **350140172331**  BANK: OPERU AKB «KAPITALBANK»  h/r: **20208000900971405003**  MFO **00974**  **Direktor: M.S. G’aniyev** | | **“Kiberxavfsizlik markazi” DUK**  Yuridik manzil: Toshkent sh., Mirzo Ulug’bek tumani Do’rmon yoʻli ko’chasi, 31-uy  h/r: 2021 0000 9009 5333 9002  XATB «Davr Bank» Olmazor filiali  MFO: 01 121 STIR: 305 907 639  IFUT (OKED): 84 112 |
| **\_\_\_\_\_\_\_\_\_\_\_\_\_\_\_\_\_\_** | **\_\_\_\_\_\_\_\_\_\_\_\_\_\_\_\_\_\_O. Mirzayev** |
| 2024 y. “25” Yanvar | 2024 y “\_\_\_\_”\_\_\_\_\_\_\_\_\_\_\_. |

2024 y. “\_\_\_\_\_” \_\_\_\_\_\_\_\_\_\_\_\_\_\_ dagi

\_\_\_\_\_\_\_\_\_\_\_\_\_\_\_\_\_ - son shartnomaga

ILOVA

**Xizmat ko‘rsatishning tasdiqlangan**

**tarifiga asosan narxlarni hisoblash**

Biz, quyida imzo chekuvchilar, “Buyurtmachi” nomidan M.S. G’aniyev va “Ijrochi” nomidan direktor **O.Mirzayev** quyidagi xizmatlarni ko‘rsatish uchun Shartnomaning dastlabki narxi to‘g‘risida kelishuvga erishilganligini tasdiqlaymiz:

**Texnik topshiriqlarni axborot va kiberxavfsizlik talablariga muvofiqligi  
bo‘yicha ekspertizadan o‘tkazish**

|  |  |  |
| --- | --- | --- |
| **Ko‘rsatkichlar** | **O‘lchash birligi** | **Miqdori** |
| **"buyrak va (yoki) jigarning bir qismi, shuningdek gematopoetik suyak iligi transplantatsiyasi bilan og‘rigan bemorlarning reestri, sarf materiallari monitoringi" axborot tizimini yaratish uchun** texnik topshiriq | | |
| Mehnat sarfi | kishi/soat | 40 |
| Xizmatlar bo‘yicha tasdiqlangan tariflarga muvofiq  1 kishi/soat uchun tarif | so‘m | 197 690 |
|  | | |
| **QQSni inobatga olgan holda Jami:** | **so‘m** | **7 907 600** |

Ushbu hujjat Shartnomaning ajralmas qismi bo‘lib hisoblanadi.

|  |  |
| --- | --- |
| **“BUYURTMACHI”**  \_\_\_\_\_\_\_\_\_\_\_\_\_\_\_\_\_\_  2024 y. “25” Yanvar | **“IJROCHI”**  **“Kiberxavfsizlik markazi” DUK**  \_\_\_\_\_\_\_\_\_\_\_\_\_\_\_\_\_\_ **O.Mirzayev**  2024 y. “\_\_\_”\_\_\_\_\_ |